ตั้งเป้าหมายและความตั้งใจ ปรับเปลี่ยนทัศนคติของคุณ ปรับลุคให้ดูดีขึ้น จัดสภาพแวดล้อมให้เป็นระเบียบมากขึ้น
นอกจากปณิธานปีใหม่ที่คุณตั้งไว้แล้ว การพยายามออกจากพื้นที่ปลอดภัยให้ได้อย่างน้อยเดือนละ 1 ครั้งก็มีประโยชน์กับคุณเช่นเดียวกัน คุณอาจจะจัดตารางสำหรับลองสิ่งใหม่ๆ 1 อย่างในแต่ละเดือน หรือเลือกสิ่งที่อยากทำมา 2-3 อย่างก่อนแล้วค่อยทยอยทำไปอย่างละเดือนก็ได้ อย่างไรก็ตามให้เลือกสิ่งที่คุณไม่เคยทำมาก่อนหรือเรียนรู้สิ่งใหม่ๆ เพื่อขยายขอบเขตความรู้และเพื่อให้คุณได้เติบโตขึ้น  การลองสิ่งใหม่ๆ นั้นอาจเป็นอะไรง่ายๆ เช่น การรับประทานอาหารที่คุณไม่เคยลองมาก่อนก็ได้ คุณอาจลองทำกิจกรรมที่ได้ขยับตัวเยอะๆ เช่นพายเรือคายัก ขี่ม้า หรือดิ่งพสุธา ไอเดียอื่นๆ ก็เช่น ลงเรียนภาษา ไปลองเล่นโยคะ หรือวางแผนไปกางเต็นท์นอน พอใกล้ถึงปีใหม่ให้คุณนั่งลงและเขียนสิ่งที่อยากทำในปีนี้ อาจจะเลือกอะไรง่ายๆ เช่น “กินผักให้มากขึ้น” หรือจะเลือกสิ่งที่เจาะจงและทำได้จริงอย่าง “กลับไปเรียนมหาวิทยาลัย” ก็ได้ เขียนสิ่งที่ใจคุณอยากทำออกมาให้ได้มากที่สุด และเมื่อไหร่ที่ทำสำเร็จก็มาขีดออก การเขียนรายการสิ่งที่อยากทำออกมาจะทำให้คุณเห็นภาพชัดเจนและมีประโยชน์เวลาที่คุณพยายามตั้งเป้าหมาย  คุณสามารถนำรายการเหล่านี้ไปเป็นไอเดียในการทำสิ่งใหม่ๆ ในแต่ละเดือนได้ ไอเดียสิ่งที่อยากทำก็เช่น ไปนิวยอร์กซิตี้ เก็บฟักทอง รับสุนัขมาเลี้ยง ไปเรียนทำอาหาร หรือไปเที่ยวทะเล พอใกล้ถึงปีใหม่ เปิดเรซูเม่ของคุณขึ้นมา ลองอ่าน และดูว่าจะปรับตรงไหนได้บ้าง เช่น ถ้าคุณเริ่มงานใหม่ตอนปลายปี คุณก็เข้าไปเพิ่มงานนี้ในส่วน “ประวัติการทำงาน” คุณอาจปรับเปลี่ยนวันที่ต่างๆ ให้เข้ากับปีใหม่ พอทำแบบนี้ เมื่อไหร่ที่คุณอยากสมัครงาน คุณก็พร้อมทันที คุณควรอัปเดตข้อมูลในการติดต่อและที่อยู่ด้วย เมื่อเข้าสู่ปีใหม่ การนอนหลับพักผ่อนให้เพียงพอและได้คุณภาพถือเป็นเป้าหมายที่ดีที่คุณควรจะใส่ไว้ในปณิธานปีใหม่ด้วย คุณอาจจะตั้งเป้าหมายว่าจะผ่อนคลายก่อนนอนด้วยการแช่อ่างอาบน้ำ ดื่มชาคาโมมายด์ และอ่านหนังสือ นอกจากนี้คุณก็อาจจะเข้านอนและตื่นเวลาเดิมในทุกวันเพื่อให้เข้ากับระบบนาฬิกาชีวภาพ เพราะที่สุดแล้วการปรับปรุงการนอนจะทำให้คุณจดจ่อและมีพลังไปตลอดทั้งปี   คุณอาจจะใช้เสียงรบกวนที่ไพเราะหรือเสียงธรรมชาติเพื่อช่วยให้หลับง่ายขึ้น รับประทานเมลาโทนินถ้าคุณมีปัญหาในการนอน เมลาโทนินเป็นฮอร์โมนที่ผลิตในสมองที่ช่วยควบคุมการนอน การรับประทานเทลาโทนิน 1-3 มิลลิกรัมต่อวันอาจช่วยให้คุณนอนหลับได้ดีขึ้น การขอบคุณสิ่งต่างๆ ในชีวิตทำให้ความรู้สึกโดยรวมดีขึ้นและถือว่าช่วยปรับมุมมองในชีวิตให้ดีขึ้นด้วย ก่อนเข้านอนในแต่ละวัน ลองเขียน 3 อย่างที่คุณอยากขอบคุณดูสิ นอกจากนี้ก็ให้ลองบอกคนรอบข้างด้วยว่าคุณดีใจแค่ไหนที่มีพวกเขาในชีวิต เช่น คุณอาจเขียนว่า “ฉันขอบคุณแมวของฉัน” หรือ “ดีใจจังที่วันนี้แสงแดดสดใส” คำพูดยืนยันตัวเองเชิงบวกคือประโยคสั้นๆ เรียบง่ายที่คุณเอาไว้เตือนใจระหว่างวัน ใช้คำพูดยืนยันตัวเองเชิงบวกพวกนี้เพื่อเพิ่มความภาคภูมิใจในตัวเอง มันช่วยได้มากโดยเฉพาะในช่วงเริ่มต้นปีใหม่ ลองหาคำพูดยืนยันตัวเองเชิงบวกที่คุณชอบ เช่น “ฉันมีคุณค่าในตัวเอง” หรือ “ฉันสามารถก้าวผ่านอุปสรรคต่างๆ ได้” ใช้คำพูดยืนยันตัวเองเชิงบวกเหล่านี้บอกตัวเองก่อนเริ่มวัน และเมื่อไหร่ก็ตามที่คุณเริ่มสงสัยในความสามารถของตัวเอง  ปรับคำพูดยืนยันตัวเองไปตามเรื่องราวในชีวิตและสถานการณ์ต่างๆ เช่น ถ้าคุณพยายามเปลี่ยนตัวเองให้เป็นเพื่อนที่ดีมากขึ้น คำพูดยืนยันก็อาจจะเป็น “ฉันเป็นคนสนุกสนานและซื่อสัตย์กับคนอื่น” การเอื้อเฟื้อเผื่อแผ่โดยไม่คิดอะไรคือการกระทำเล็กๆ ที่ตั้งใจทำเพื่อมอบความสุขให้เกิดขึ้นในวันนั้นๆ ของผู้อื่น เอื้อเฟื้อโดยไม่หวังอะไรตอบแทน นอกจากหวังว่าจะช่วยให้วันนั้นของอีกฝ่ายสดใสขึ้น วิธีนี้เป็นวิธีที่ดีในการเริ่มต้นปีใหม่ด้วยพลังบวกและความเมตตา  คุณอาจจะเอ่ยปากชมผู้อื่น ส่งยิ้มให้คนแปลกหน้า หรือทำงานอาสาสมัครเพื่อการกุศล คุณอาจจะเก็บขยะข้างถนน ช่วยพาคนแก่ข้ามถนน หรือมอบอาหารให้คนไร้บ้าน คุณอาจจะจ่ายเงินค่ากาแฟไว้ล่วงหน้าให้กับคนที่ต้องการ หรือให้ทิปกับพนักงานเสิร์ฟเยอะๆ ลงตารางนัดกับช่างผมตั้งแต่ต้นปี คุณอาจจะเล็มผมนิดหน่อยให้ดูเข้าทรงหรือจะตัดผมครั้งใหญ่เพื่อเปลี่ยนโฉมไปเลยก็ได้ วิธีนี้จะช่วยให้คุณดูสดใสพร้อมรับปีใหม่  เช่น ถ้าคุณมีผมยาวตรง ลองตัดให้เหลือยาวประบ่าและสไลด์ให้เป็นชั้น ถ้าคุณเป็นคนผมสั้น ลองตัดผมด้านข้างให้สั้นลงอีกเพื่อให้ใบหน้าดูเปลี่ยนไปเล็กน้อย เช่น ถ้าคุณไว้ผมทรงพิกซีคัตอยู่แล้ว ลองตัดให้สั้นลงกว่าเดิมดูสิ การลองทำอะไรใหม่ๆ กับรูปลักษณ์ทำให้คุณรู้สึกมั่นใจพร้อมรับปีใหม่ คุณอาจลองทาลิปสติกสีสันสดใส เจาะจุดต่างๆ บนใบหน้า หรือเปลี่ยนกรอบแว่นให้ทันสมัย เลือกวิธีที่เหมาะกับสไตล์และงบประมาณของคุณและลองทำอะไรใหม่ๆ ไปเลย! คุณอาจลองย้อมผมสีสดใส ไปชอปปิ้งเสื้อผ้า หรือลงทุนซื้อรองเท้าคู่ใหม่ นึกถึงสุขภาพของคุณและเป้าหมายด้านสุขภาพโดยรวม และวางแผนเพื่อดูแลสุขภาพให้ดีขึ้นโดยยึดจากภาวะสุขภาพในปัจจุบัน เช่น คุณอาจเริ่มต้นด้วยการเดิน 20 นาทีหลังเลิกงานทุกวัน หรือลองซ้อมวิ่งมาราธอนในช่วงฤดูหนาว เริ่มออกกำลังกายง่ายๆ และทำให้สม่ำเสมอ คุณจะได้ทำตามเป้าหมายที่ตั้งไว้ได้  ถ้าคุณเป็นมือใหม่ในการออกกำลังกาย ลองหาฟิตเนสใกล้บ้านและไปออกกำลังกาย 3 ครั้งต่อสัปดาห์ เดินบนลู่วิ่งสัก 20 นาทีก่อนเริ่มออกกำลังกาย ถ้าคุณชอบออกกำลังกายอยู่แล้ว ลองตั้งเป้าหมายว่าจะเปลี่ยนค่าดัชนีมวลกายให้ดีขึ้นหรือจะต้องมีซิกแพ็กตอนสิ้นปี พอเข้าใกล้ช่วงปีใหม่ก็ทำความสะอาดห้องนอน ห้องครัว ห้องน้ำและ/หรือห้องใต้หลังคา จัดส่วนที่รกๆ ให้เรียบร้อย เอาขยะไปทิ้ง และจัดของที่ระเกะระกะให้เข้าที่ แบบนี้คุณก็จะเข้าสู่ปีใหม่ด้วยความรู้สึกว่าทุกอย่างเป็นระเบียบเรียบร้อย  การทำความสะอาดรถก็ช่วยได้มาก เอาขยะไปทิ้ง จัดของในคอนโซลตรงกลางและช่องเก็บของให้เรียบร้อย ปีใหม่ถือเป็นช่วงเวลาที่ดีในการเก็บกวาดตู้เสื้อผ้าและทิ้งสิ่งที่คุณใส่ไม่ได้หรือไม่เข้ากับสไตล์ออกไป ดึงเสื้อผ้าออกจากลิ้นชักทุกชั้น แล้วแยกเป็นกองเสื้อผ้าที่จะเก็บไว้กับกองเสื้อผ้าที่จะส่งต่อให้ผู้อื่น จากนั้นก็พับเสื้อผ้าที่จะเก็บไว้เข้าตู้หรือลิ้นชักให้เรียบร้อย วิธีนี้จะช่วยให้คุณเก็บของได้อย่างเป็นระเบียบและได้อัปเดตสไตล์การแต่งตัวด้วย หลังจากที่คุณแยกกองเสื้อผ้าที่จะ “ส่งต่อ” ออกมาแล้ว ลองเอาไปให้เพื่อนหรือคนในครอบครัว หรือไม่ก็บริจาคให้ร้านขายของมือสองหรือร้านการกุศล ลองทาสีบ้านใหม่ตั้งแต่ช่วงต้นปี เอาผ้าไปคลุมพื้นและเฟอร์นิเจอร์ให้เรียบร้อย ใช้แปรงลูกกลิ้งทาผนังด้วยสีสำหรับใช้ทาภายใน คุณอาจเปลี่ยนสีผนังใหม่เลยก็ได้ ลองไปเดินดูที่ร้านขายของมือสองหรือร้านขายอุปกรณ์ตกแต่งบ้านใกล้บ้าน เลือกของ 2-3 ชิ้นที่จะนำมาใช้ตกแต่งบ้าน เช่น คุณอาจจะซื้อหมอนอิงสวยๆ 2-3 ใบ พรม โคมไฟ หรือชั้นวางหนังสือใหม่ การเติมของใหม่เข้าไปในบ้านสัก 2-3 ชิ้นจะทำให้บ้านของคุณดูมีชีวิตชีวาและสดใส คุณอาจจะซื้อของเล็กๆ ก็ได้ เช่น ที่ทับกระดาษ แจกัน หรือแม่เหล็กติดตู้เย็น
ลองทำสิ่งใหม่ 1 อย่างในทุกเดือน. เขียนรายการสิ่งที่คุณอยากทำในปีที่จะถึงนี้สัก 20-50 อย่าง. อัปเดตเรซูเม่เพื่อให้คุณพร้อมสำหรับโอกาสใหม่ๆ. พยายามปรับปรุงนิสัยการนอน. ขอบคุณสิ่งต่างๆ ในทุกวันเพื่อให้ชีวิตเต็มไปด้วยความเอื้อเฟื้อเผื่อแผ่. เพิ่มคำพูดยืนยันตัวเองเชิงบวกเข้าไปในกิจวัตรประจำวัน. เอื้อเฟื้อเผื่อแผ่โดยไม่ต้องคิดอะไรมากทุกครั้งที่ทำได้. ตัดผมเพื่อให้ใบหน้าดูสดใส. ลองเปลี่ยนลุคด้วยการลองอะไรใหม่ๆ. เริ่มออกกำลังกาย. เริ่มต้นทำความสะอาดตั้งแต่เนิ่นๆ เพื่อให้พื้นที่ในบ้านเป็นระเบียบ. จัดเสื้อผ้าให้เป็นระเบียบและทิ้งสิ่งที่ไม่ได้หยิบมาใส่เท่าไหร่. ทาสีผนังใหม่เพื่อให้ห้องดูสดใสขึ้น. ซื้อของแต่งบ้านเพื่อให้บ้านดูมีชีวิตชีวามากขึ้น.
https://www.wikihow.com/Start-the-New-Year-Fresh https://www.wikihow.com/Start-the-New-Year-Fresh https://www.wikihow.com/Start-the-New-Year-Fresh https://www.wikihow.com/Start-the-New-Year-Fresh
Setting Goals and Intentions Updating Your Attitude Polishing Your Look Tidying up Your Environment